ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1996 περί καθορισμού των όρων υγιεινής και πιστοποίησης της δημόσιας υγείας όσον αφορά την εισαγωγή κιμάδων και παρασκευασμάτων κρέατος προερχομένων από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/29/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των υγειονομικών κανόνων για την παραγωγή και τη θέση στην αγορά κιμάδων και παρασκευασμάτων κρέατος (1), και ιδίως το άρθρο 13,
Εκτιμώντας:
ότι ειδικές συνθήκες σχετικές με τις απαιτήσεις της οδηγίας 94/65/ΕΚ πρέπει να καθοριστούν για την εισαγωγή στην Κοινότητα κιμάδων και παρασκευασμάτων κρέατος 7 ότι οι όροι αυτοί θα πρέπει να μην είναι λιγότερο περιοριστικοί από εκείνους οι οποίοι ορίζονται στα άρθρα 3 και 5 της οδηγίας αυτής 7
ότι θα πρέπει να καταρτιστεί ένα υπόδειγμα πιστοποιητικού δημόσιας υγιεινής, το οποίο θα συνοδεύεται από μία δήλωση την οποία θα υπογράφει ο επίσημος κτηνίατρος προκειμένου να αποδεικνύεται ότι οι κιμάδες και τα παρασκευάσματα κρέατος πληρούν αντιστοίχως τις απαιτήσεις οι οποίες ορίζονται στα άρθρα 3 και 5 της οδηγίας 94/65/ΕΚ, προέρχονται από εγκαταστάσεις οι οποίες προσφέρουν τις εγγυήσεις οι οποίες προβλέπονται στο παράρτημα Ι της οδηγίας αυτής και έχουν καταψυχθεί στις αρχικές εγκαταστάσεις παραγωγής τους 7
ότι, επιπλέον, στις περιπτώσεις τις οποίες είναι δυνατόν να αναγνωριστούν όροι προσφέροντες ισοδύναμες εγγυήσεις, η τρίτη χώρα θα πρέπει να υποβάλει πρόταση για την αναγνώριση αυτή στην Επιτροπή προκειμένου να ληφθεί υπόψη το γεγονός αυτό 7
ότι οι όροι και τα πιστοποιητικά τα οποία καταρτίζονται με την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση αυτή θεσπίζει τους όρους δημόσιας υγιεινής για την εισαγωγή κιμάδων και παρασκευασμάτων κρέατος.
Άρθρο 2
Η εισαγωγή κιμάδων υπόκειται στους ακόλουθους όρους:
1. πρέπει να έχει παραχθεί σύμφωνα με τις απαιτήσεις οι οποίες ορίζονται στα άρθρα 3 και 7 της οδηγίας 94/65/ΕΚ 7
2. πρέπει να προέρχεται από μία ή περισσότερες βιομηχανικές εγκαταστάσεις οι οποίες προσφέρουν τις εγγυήσεις που προβλέπονται στο παράρτημα Ι της οδηγίας 94/65/ΕΚ 7
3. πρέπει να έχει καταψυχθεί στις αρχικές εγκαταστάσεις παραγωγής.
Άρθρο 3
Η εισαγωγή παρασκευασμάτων κρέατος υπόκειται στους ακόλουθους όρους:
1. πρέπει να έχουν παραχθεί σύμφωνα με τις απαιτήσεις οι οποίες ορίζονται στα άρθρα 5 και 7 της οδηγίας 94/65/ΕΚ 7
2. πρέπει να προέρχονται από μία ή περισσότερες εγκαταστάσεις οι οποίες προσφέρουν τις εγγυήσεις που προβλέπονται στο παράρτημα Ι της οδηγίας 94/65/ΕΚ 7
3. πρέπει να έχουν καταψυχθεί στις αρχικές εγκαταστάσεις παραγωγής.
Άρθρο 4
1. Κάθε αποστολή κιμάδων θα πρέπει να συνοδεύεται από ένα μονοσέλιδο, πρωτότυπο, αριθμημένο πιστοποιητικό δημόσιας υγιεινής, συμπληρωμένο, υπογεγραμμένο και το οποίο θα πρέπει να φέρει την ημερομηνία και να είναι σύμφωνο με το υπόδειγμα το οποίο ορίζεται στο παράρτημα Ι.
2. Κάθε αποστολή παρασκευασμάτων κρέατος θα πρέπει να συνοδεύεται από ένα μονοσέλιδο, πρωτότυπο, αριθμημένο πιστοποιητικό δημόσιας υγιεινής, συμπληρωμένο, υπογεγραμμένο και το οποίο θα φέρει ημερομηνία και θα είναι σύμφωνο με το υπόδειγμα το οποίο ορίζεται στο παράρτημα ΙΙ.
3. Τα πιστοποιητικά θα πρέπει να συντάσσονται τουλάχιστον σε μία από τις επίσημες γλώσσες του κράτους μέλους εισαγωγής στην Κοινότητα.
Άρθρο 5
Η παρούσα απόφαση εφαρμόζεται από την 1η Ιανουαρίου 1997.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 17 Δεκεμβρίου 1996.